Gyümölcspürével bővíti Happy Meal menüjét a McDonald’s - McDonald's Magyarország
Budapest, 2018. május 2. – Az idén 30. évfordulóját ünneplő hazai hálózat ezúttal a gyerekek és a családok számára készült születésnapi ajándékkal. Május 2-tól az eddig 3 elemet tartalmazó Happy Meal menü egy negyedik elemmel, gyümölcspürével is bővül. A népszerű hazai gyümölcspüré 100%-ban természetes összetevőkből, gondosan válogatott, C és D vitaminokban gazdag gyümölcsökből készül, tartósítószer és aromák nélkül. A gyümölcsös finomság úgy kerül a menübe, hogy közben a Happy Meal ára változatlan marad. A kezdeményezés a McDonald’s nemzetközi központja által év elején bejelentett stratégiai célokkal összhangban a gyermekek változatos és kiegyensúlyozott táplálkozásához, valamint a gyümölcs fogyasztás népszerűsítéséhez kíván hozzájárulni.